sagorsarker/bangla-wikipedia huggingface dataset:
২০১০ এশিয়া কাপ

২০১০ এশিয়া কাপ ১৫-২৪ জুন, ২০১০ তারিখ পর্যন্ত শ্রীলঙ্কায় অনুষ্ঠিত হয়েছিল। এটি এশিয়া কাপ ক্রিকেটের দশম আসর ছিল। প্রতিযোগিতায় কেবলমাত্র টেস্টভূক্ত দল ভারত, পাকিস্তান, শ্রীলঙ্কা ও বাংলাদেশ এতে অংশ নেয়। চূড়ান্ত খেলায় ভারত, শ্রীলঙ্কাকে ৮১ রানে ব্যবধানে পরাজিত করে রেকর্ডসংখ্যক পঞ্চমবারের মতো শিরোপা লাভ করে। পাকিস্তানি অধিনায়ক শহীদ আফ্রিদি ৮৮.৩৩ গড়ে ও ১৬৪.৫৯ স্ট্রাইক রেটে সর্বাধিক ২৬৫ রান তুলে ম্যান অব দ্য টুর্নামেন্টের পুরস্কার পান।
রৌপ্য, স্বর্ণ, দস্তা ও ব্রাসের সংমিশ্রণে ট্রফি তৈরি করা হয়েছে। এটি যে শুধুই শক্তিমত্তা, বিশুদ্ধতা, শ্রদ্ধাশীলতা ও অনঢ়ের প্রতীক হিসেবেই শুধু নয়; বরং চার অংশগ্রহণকারী দেশের প্রতিনিধিত্ব করেছে।
রণগিরি ডাম্বুলা আন্তর্জাতিক স্টেডিয়ামেই শুধুমাত্র এশিয়া কাপের সবগুলো খেলা অনুষ্ঠিত হয়েছে। অন্যান্য স্টেডিয়াম বিশেষ করে আর. প্রেমাদাসা স্টেডিয়ামে ২০১১ ক্রিকেট বিশ্বকাপের খেলা আয়োজনকল্পে নব আঙ্গিকে সাজানোর কাজে ব্যস্ত থাকায় খেলা আয়োজন করা হয়নি। সাত খেলার সবকটিই দিবা/রাত্রিতে অনুষ্ঠিত হয়েছে।
স্ব-স্ব ক্রিকেট বোর্ড জুনের শুরুতে দলের সদস্যদের তালিকা প্রকাশ করে। 
"স্থানীয় সময় অনুযায়ী ()"
প্রথম রঘুজী ভোঁসলে

প্রথম রঘুজী ভোঁসলে (জন্ম: ১৬৯৫ - মৃত্য: ১৪ ফেব্রুয়ারি ১৭৫৫) একজন মারাঠা সেনাপতি ছিলেন এবং ছত্রপতি শাহুর রাজত্বকালে পূর্ব-মধ্য ভারতের নাগপুর রাজ্যের শাসক ছিলেন। তার বংশধরগণ ১৮৫৩ সাল পর্যন্ত রাজ্যটি শাসন করেছিলেন।
বেবি (২০১৫-এর হিন্দি চলচ্চিত্র)

বেবী ২০১৫ সালের বলিউড নির্মিত হিন্দি অ্যাকশন - গুপ্তচর কাহিনীমূলক চলচ্চিত্র। এই সিনেমাটির পরিচালক নীরজ পান্ডে। এই সিনেমাটির পূর্ববর্তী কাহিনী নাম শাবানা নামে ২০১৭ সালে মুক্তি পেয়েছে।
ভারতীয় গুপ্তচর বিভাগের অন্যতম প্রধান ফিরোজ খানের (ড্যানি) নেতৃত্বে 'বেবি' নামক সন্ত্রাসবাদ বিরোধী অস্থায়ী অপারেশন দল গঠিত হয়। তুর্কীতে এক ভারতীয় গুপ্তচর জামাল বিশ্বাসঘাতকতা করার ফলে একজন ভারতীয় এজেন্ট মারা যায়। বেবি'র সদস্য অজয় জামালকে ধরতে গেলে সে আত্মহত্যা করে এবং জানা যায় আগামী বছর দেশের অনেক জায়গায় সন্ত্রাসবাদী হামলা হতে চলেছে। সন্ত্রাসবাদী দের প্রধান জেলবন্দী বিলাল খানকে (কে কে মেনন) বের করে আনার তোড়জোড় করে জংগী গোষ্ঠীর মাথা মৌলানা। মৌলানার পরিকল্পনামাফিক কোর্টে যাওয়ার রাস্তায় পুলিশদের হত্যা করে সন্ত্রাসবাদীরা বিলালকে উদ্ধার করে। বিলাল বিদেশে পালিয়ে যায়। বেবির সদস্য অজয় (অক্ষয় কুমার) তদন্তে নেমে আই এস আই চর তৌফিককে জেরা ও হুমকি দিয়ে কিছু তথ্য ও ঠিকানা পায়। তৌফিকের দেওয়া ঠিকানায় গিয়ে অজয় ও তার সাথীরা যখন গ্রেপ্তার করে ফিরে আসছিল সেইসময় তীব্র বিস্ফোরনে অজয়ের সাথীরা মারা যায়। অজয় ভীষণ আহত হলেও বেঁচে যায়। সুস্থ হয়ে শাবানা খানের (তাপসী পান্নু) সাথে নেপাল যায় স্বামী স্ত্রীর ছদ্মবেশে এবং সন্ত্রাসবাদী গ্রুপের যোগাযোগ-মাধ্যম ওয়াসিমকে (সুসান্ত সিং) টার্গেট করে। ওয়াসিমকে অজ্ঞান অবস্থায় ধরে ভারতে নিয়ে আসে তারা। ওয়াসিমের থেকে পাওয়া তথ্য থেকে জানা যায় বিলাল খান সৌদিতে লুকিয়ে আছে। তাকে সেখানে গিয়ে হত্যা করে আসার প্ল্যান করে অজয় ও ফিরোজ। কিন্তু ভারতীয় পররাষ্ট্র মন্ত্রক এই প্রস্তাবে সম্মতি দিতে পারেনা বৈদেশিক নীতির কারণে। ফিরোজ মন্ত্রীকে রাজী করান এই বলে যে অজয় ও তার দল সম্পূর্ণ গোপনে অপারেশন চালাবে। মিশন ব্যর্থ হলে তাদের দায়িত্ব দেশ নেবেনা। অজয়, জয় (রানা দুগগাবতী) এবং ইলেকট্রনিক টেকনিশিয়ান শুক্লাজি (অনুপম খের) কে নিয়ে সৌদি আলডেরা আসে। আলডেরাতে তাদের সাহায্য করে ভারতীয় গুপ্তচরবিভাগের সহায়ক আসফাক। শুক্লা, বিলাল যেখানে থাকে সেখানকার সিকিউরিটি সিস্টেম কম্পিউটার হ্যাকিং এর মাধ্যমে নষ্ট করে দেন। বিলালের আস্তানায় ঢুকে তাকে হত্যা করার সময় অপ্রত্যাশিতভাবে অজয় ও জয় মৌলানাকে পেয়ে যায় ও অজ্ঞান করে তুলে আনে তাদের ঘাঁটিতে। ফিরোজকে এই প্রাইজক্যাচের ব্যাপারে জানানো হয়। শুক্লার সাথে অজয়ের এই বিপজ্জনক পরিকল্পনায় মতবিরোধ হলেও শুক্লা শেষে রাজি হন সাহায্য করতে। আসফাকের অসুস্থ কাকা সাজিয়ে, স্বাস্থ্যজনিত এমারজেন্সি দেখিয়ে মৌলানাকে দেশে নিয়ে আসার প্ল্যান করেন শুক্লা। কিন্তু সেদেশের তুখোড় পুলিশ অফিসার হানি মহম্মদ তদন্তে নেমে বুঝতে পারেন ভারতীয় গুপ্তচর বিভাগের লোকেরাই এই কাজ করেছে। প্লেনে অজ্ঞান মৌলানা সমেত সকলেই নিরাপদে উঠলে হানি মহম্মদ শেষ মুহুর্তে নিরাপত্তাজনিত কারণে উড়ান আটকে রেখে ফোনে জিজ্ঞাসাবাদ শুরু করেন।
নয়াগ্রাম

নয়াগ্রাম হল একটি গ্রাম যা নয়াগ্রাম সমষ্টি উন্নয়ন সমিতি বা নয়াগ্রাম ব্লকের অন্তর্গত।এই গ্রামে ব্লকের সদরদপ্তর অবস্থিত।এখানে একটি থানা রয়েছে।এটি নয়াগ্রাম থানা নামে পরিচিত।গ্রামটি পশ্চিমবঙ্গ-এর ঝাড়গ্রাম জেলায় অবস্থিত।
২০১১ সালের জনগননায় নয়াগ্রামের মোট জনসংখ্যা হল ৪৮৩ জন।এর মধ্যে ২২৫ জন পুরুষ ও ২৫৮ জন মহিলা।৬ বছরের কম বয়ষ্ক শিশুর সংখ্যা ৬৫ টি।এই গ্রামের সাক্ষরতার ব্যক্তির সংখ্যা ২৫১ জন।
নয়াগ্রাম থানা নয়াগ্রাম ব্লকের প্রসাশনিক পরিষেবা প্রদান করে।
এই গ্রামে রাজ্য সড়ক ৯ এর টার্মিনাল বা প্রান্তীক অবস্থিত।এই রাজ্য সড়কটি নয়াগ্রাম থেকে শুরু হয়ে দুর্গাপুর পর্যন্ত গেছে। এই গ্রামের কাছেই সুবর্ণরেখা নদীর উপড় জঙ্গলকন্যা সেতু নির্মাণ করা হয়েছে।ফলে নয়াগ্রাম থেকে খড়গপুরের দূরত্ব ৪০ কিমি কমেছে। এই সেতুটি ২০১৬ সালে চালু হয়।
ফারুক লস্কর

শহীদ ফারুক লস্কর (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
ফারুক লস্করের জন্ম গাজীপুর জেলার কাপাসিয়া উপজেলার আড়াল গ্রামে। তার বাবার নাম নূরউদ্দিন লস্কর এবং মায়ের নাম ফিরোজা আক্তার। তারা তিন ভাই, সাত বোন। তিনি অবিবাহিত ছিলেন। 
ইপিআরে চাকরি করতেন ফারুক লস্কর। ১৯৭১ সালে কর্মরত ছিলেন যশোর ইপিআর সেক্টরের ৫ নম্বর উইংয়ে। মুক্তিযুদ্ধ শুরু হলে তিনি যুদ্ধে দেন। পরে যুদ্ধ করেন ৮ নম্বর সেক্টরের ভোমরা সাব-সেক্টরে।
১৯৭১ সালের ডিসেম্বরের প্রথম সপ্তাহে সাতক্ষীরা জেলার অন্তর্গত ভোমরার অবস্থান জেলা সদর থেকে ১৫ কিলোমিটার দক্ষিণ-পশ্চিমে ভারত সীমান্তে। ভোমরা থেকে একটি সড়ক সাতক্ষীরা হয়ে খুলনার সঙ্গে সংযুক্ত। মুক্তিযুদ্ধ চলাকালে ভোমরা গুরুত্বপূর্ণ স্থান হিসেবে চিহ্নিত হয়। এপ্রিল মাসের শেষ দিক থেকে ভোমরা অঞ্চলে আধিপত্য বিস্তার নিয়ে মুক্তিযোদ্ধাদের সঙ্গে পাকিস্তান সেনাবাহিনীর অসংখ্য যুদ্ধ হয়। ভোমরার বিরাট এক অংশ মুক্তিযোদ্ধাদের দখলে ছিল। ১৬ নভেম্বর মুক্তিযোদ্ধারা তিন ইঞ্চি মর্টার দিয়ে পাকিস্তান সেনাবাহিনীর ভোমরার প্রতিরক্ষা অবস্থানে আক্রমণ চালান। এতে পাঁচজন পাকিস্তানি সেনা নিহত হয়। ২১ নভেম্বর মুক্তিযোদ্ধারা আবার ভোমরায় পাকিস্তানি অবস্থানে আক্রমণ করেন। তাঁদের এই আক্রমণ আগের তুলনায় ছিল অনেক শক্তিশালী। যুদ্ধে পাকিস্তান সেনাবাহিনীর ব্যাপক ক্ষয়ক্ষতি হয়। ১২-১৩ জন পাকিস্তানি সেনা নিহত হয়। এ ছাড়া মুক্তিযোদ্ধারা তাদের অনেক গোলাবারুদ হস্তগত করেন। এই পরাজয়ের প্রতিশোধ এবং ভোমরা অঞ্চলে আধিপত্য পুনঃপ্রতিষ্ঠার লক্ষ্যে পাকিস্তান সেনাবাহিনী মুক্তিযোদ্ধাদের অবস্থানে ২৩ নভেম্বর পাল্টা আক্রমণ চালায়। মুক্তিযোদ্ধারা সাহসিকতার সঙ্গে পাকিস্তান সেনাবাহিনীর ওই আক্রমণ প্রতিহত করেন। মুক্তিযোদ্ধাদের প্রবল প্রতিরোধে পাকিস্তানি সেনারা ফিরে যেতে বাধ্য হয়। এরপর ডিসেম্বরের প্রথম দিকে পাকিস্তান সেনাবাহিনী আবার ভোমরায় মুক্তিযোদ্ধাদের অবস্থানে আক্রমণ করে। তাদের এই আক্রমণ ছিল আগের তুলনায় অনেক শক্তিশালী। পাকিস্তানিরা আক্রমণ করার পর সেখানে কয়েক ঘণ্টা ধরে রক্তক্ষয়ী যুদ্ধ হয়। এই যুদ্ধে মুক্তিবাহিনীর ফারুক লস্করসহ কয়েকজন বীরত্ব প্রদর্শন করেন। তাঁদের বীরত্বে পাকিস্তান সেনাবাহিনী সেখান থেকে পালিয়ে যেতে বাধ্য হয়। কিন্তু ফারুক লস্করসহ কয়েকজন পাকিস্তান সেনাবাহিনীর গুলিতে শহীদ হন। পরে সহযোদ্ধারা তাঁদের মরদেহ সমাহিত করেন সেখানেই।
নরম্যান মার্শাল

নরম্যান এজার মার্শাল (; জন্ম: ২৭ ফেব্রুয়ারি, ১৯২৪ - মৃত্যু: ১১ আগস্ট, ২০০৭) বার্বাডোসের সেন্ট টমাসের ওয়েলচম্যান হল প্লান্টেশন এলাকায় জন্মগ্রহণকারী বিশিষ্ট ওয়েস্ট ইন্ডিয়ান ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। প্রথম-শ্রেণীর ক্রিকেটে বার্বাডোসের প্রতিনিধিত্ব করেছেন। দলে তিনি মূলতঃ অল-রাউন্ডারের ভূমিকায় অবতীর্ণ হতেন। অফ-স্পিন বোলিংয়ের পাশাপাশি মাঝারীসারিতে ব্যাটিং করতেন নরম্যান মার্শাল।
ফাউন্ডেশন স্কুলে অধ্যয়ন করেন তিনি। ১৯৪০-৪১ মৌসুম থেকে ১৯৫৮-৫৯ মৌসুম পর্যন্ত প্রথম-শ্রেণীর ক্রিকেটে অংশগ্রহণ করেন। প্রথম-শ্রেণীর ক্রিকেটে অধিকাংশ সময়ই বার্বাডোসের পক্ষে খেললেও কাজ করার সুবাদে ১৯৫৪ ও ১৯৫৫ সালে ত্রিনিদাদের পক্ষে চারবার অংশগ্রহণ করেছেন তিনি। ১৯৫১-৫২ মৌসুমে ব্রিটিশ গায়ানার বিপক্ষে বার্বাডোসের সদস্যরূপে নিজস্ব সর্বোচ্চ ১৩৪ রান তুলেন। এছাড়াও, ১৯৪৬-৪৭ মৌসুমে জ্যামাইকার বিপক্ষে নিজস্ব সেরা বোলিং পরিসংখ্যান ৬/১১৭ গড়েন।
খুবই মিতব্যয়ী বোলিং করতেন মার্শাল। এছাড়াও, আক্রমণাত্মকধর্মী ব্যাটিংয়ের অধিকারী ছিলেন। ১৯৫৫ সালে ৩১ বছর বয়সে অস্ট্রেলিয়ার বিপক্ষে একমাত্র টেস্টে অংশগ্রহণ করেন। জর্জটাউনে ২৬ এপ্রিল, ১৯৫৫ তারিখে অনুষ্ঠিত নিম্নমূখী রান সংগ্রহের প্রবণতার ঐ টেস্টে তিনি ০ ও ৮ এবং ২/৬২ পেয়েছিলেন। ঐ খেলায় তার দল ৮ উইকেটে পরাজিত হয়েছিল। এরপর আর তাকে টেস্ট দলে নেয়া হয়নি। মৎস্য আহরণ শেষে ফিরে আসলে তিনি তার অন্তর্ভূক্তির কথা জানতে পারেন।
১৯৩৯ সালে বার্বাডোসে ওয়ান্ডেরার্স ক্লাবে খেলেন। সেখানে তিনি কিছু সময় কর্মক্ষেত্রে নিয়োজিত থাকেন। প্রথম-শ্রেণীর খেলোয়াড়ী জীবন থেকে অবসর নেয়ার পর সিঙ্গার কোম্পানীর নির্বাহী হিসেবে পেরু ও ভেনেজুয়েলায গমন করেন। ঐ দেশগুলোয়ও ক্রিকেটের সাথে নিজেকে সম্পৃক্ত রেখেছেন। বার্বাডোসে ফিরে পঞ্চাশ বছর বয়সেও ওয়ান্ডেরার্স দলকে মধ্যমস্তরের বিভাগে নিয়ে যেতে সক্ষমতা দেখান।
তার ভাই রয় মার্শাল ওয়েস্ট ইন্ডিজের পক্ষে টেস্ট ক্রিকেটে অংশগ্রহণ করেছেন ও ত্রিশ সহস্রাধিক প্রথম-শ্রেণীর ক্রিকেটে রান তুলেছেন যার অধিকাংশই ছিল হ্যাম্পশায়ারের সদস্যরূপে। ৮৩ বছর বয়সে ১১ আগস্ট, ২০০৭ তারিখে ক্রাইস্টচার্চের হ্যাস্টিংস এলাকায় তার দেহাবসান ঘটে। শেষদিনগুলোয় গভীর সমুদ্রে মৎস্য আহরণ করতেন ও নিয়মিতভাবে টেনিস খেলায় অংশ নিতেন।
কটকের যুদ্ধ (১৭৪১)

কটকের প্রথম যুদ্ধ ১৭৪১ সালের আগস্টে মির্জা বাকেরের নেতৃত্বাধীন মারাঠা বাহিনী এবং উড়িষ্যার প্রাদেশিক শাসনকর্তা সৈয়দ আহমদ খানের সৈন্যবাহিনীর মধ্যে সংঘটিত হয়। যুদ্ধে সৈয়দ আহমদ পরাজিত ও বন্দি হন এবং মির্জা বাকের কটক দখল করে নেন।
১৭৪০ সালে আলীবর্দী খান সরফরাজ খানকে পরাজিত ও নিহত করে বাংলার মসনদ দখল করেন। এসময় বাংলার অধীনস্থ উড়িষ্যা প্রদেশের শাসনকর্তা ছিলেন সরফরাজ খানের ভগ্নিপতি দ্বিতীয় মুর্শিদ কুলি খান। তিনি আলীবর্দীর কর্তৃত্ব মেনে নেন নি, বরং বিদ্রোহ ঘোষণা করেন। কিন্তু ১৭৪১ সালের মার্চে আলীবর্দী এই বিদ্রোহ দমন করে দ্বিতীয় মুর্শিদ কুলিকে বিতাড়িত করেন এবং নিজ ভ্রাতুষ্পুত্র ও জামাতা সৈয়দ আহমদ খানকে উড়িষ্যার নায়েব নাযিম নিযুক্ত করেন। দ্বিতীয় মুর্শিদ কুলি উড়িষ্যা পুনর্দখল করার জন্য মারাঠা নেতা প্রথম রঘুজী ভোঁসলের সহায়তা প্রার্থনা করেন। মুর্শিদ কুলির জামাতা মির্জা বাকেরের অধীনে একদল মারাঠা সৈন্য উড়িষ্যা সীমান্তে উপস্থিত হয়।
এদিকে উড়িষ্যার নবনিযুক্ত নায়েব নাযিম সৈয়দ আহমদ ছিলেন উদ্ধত প্রকৃতির। ফলে তাঁর সৈন্যবাহিনীর অনেকেই তাঁর প্রতি বিরূপ হয়ে ওঠে। এমতাবস্থায় মির্জা বাকেরের নেতৃত্বে মারাঠা বাহিনী উড়িষ্যা আক্রমণ করলে সৈয়দ আহমদের অসন্তুষ্ট সৈন্যরা মারাঠাদের সঙ্গে যোগদান করে।
মির্জা বাকেরের নেতৃত্বাধীন মারাঠা সৈন্য ও সৈয়দ আহমদের বিদ্রোহী সৈন্যদের সম্মিলিত বাহিনী প্রায় বিনা বাধায় উড়িষ্যার অনেকাংশ দখল করে নেয় এবং ১৭৪১ সালের আগস্টে উড়িষ্যার তদানীন্তন রাজধানী কটকের নিকটবর্তী হয়। সৈয়দ আহমদ তাদেরকে বাধা দেয়ার চেষ্টা করেন, কিন্তু মির্জা বাকেরের তুলনামূলক বৃহত্তর ও দক্ষ সৈন্যবাহিনীর নিকট সৈয়দ আহমদের সৈন্যদল সহজেই পরাস্ত হয়। সৈয়দ আহমদ সপরিবারে বন্দি হন এবং তাঁকে বড়বাটি দুর্গে কঠোর প্রহরাধীনে অন্তরীণ করে রাখা হয়। মির্জা বাকেরের নেতৃত্বে মারাঠা সৈন্যরা কটকের ওপর নিয়ন্ত্রণ স্থাপন করে।
কটক অধিকারের পর কার্যত সমগ্র উড়িষ্যার ওপরই মির্জা বাকেরের মারাঠা সৈন্যদের কর্তৃত্ব প্রতিষ্ঠিত হয়। এ সংবাদ মুর্শিদাবাদে পৌঁছলে নবাব আলীবর্দী সসৈন্যে উড়িষ্যার দিকে অগ্রসর হন। ১৭৪১ সালের ডিসেম্বরে রায়পুরের যুদ্ধে তিনি মির্জা বাকেরের নেতৃত্বাধীন মারাঠা বাহিনীকে পরাজিত ও বিতাড়িত করেন, এবং নবাবের সেনাপতি মীর জাফর বড়বাটি দুর্গ থেকে সৈয়দ আহমদকে মুক্ত করেন। ফলে উড়িষ্যায় বাংলার নবাবের কর্তৃত্ব পুন:প্রতিষ্ঠিত হয়।
কনকর্ড গ্রুপ

কনকর্ড গ্রুপ অব কোম্পানি হচ্ছে বাংলাদেশর একটি গ্রুপ অব কোম্পানি। এর প্রতিষ্ঠানগুলোর মধ্যে রয়েছে নির্মাণ, আবাসন, স্থাপত্য ও ডিজাইন, যোগাযোগ, বিনোদন, আতিথেয়তা, এবং গার্মেন্টস। এটি বাংলাদেশে ও বিদেশে ১,০০০টির অধিক জটিল নির্মাণ কাজ পরিচালনা করেছে। এসএম কামাল উদ্দিন গ্রুপটির চেয়ারম্যান।
দোলা ব্যানার্জী

দোলা ব্যানার্জী (জন্ম ২ জুন ১৯৮০) একজন ভারতীয় মহিলা তীরন্দাজ।
অশোক ও কল্পনা ব্যানার্জীর মেয়ে দোলার জন্ম কলকাতার কাছে বরাহনগরে। বরাহনগর রাজকুমারী মেমোরিয়াল গার্লস হাই স্কুলে উনি পড়াশুনো করেছেন। ৯ বছর বয়সে উনি বরাহনগর আরচারি ক্লাবে যোগ দেন। ১৯৯৬ সালে সান দিয়েগোতে অনুষ্ঠিত বিশ্ব যুব চ্যাম্পিয়নশিপ ওনার প্রথম আন্তর্জাতিক প্রতিযোগিতা।
তরুণদীপ রাই

তরুণদীপ রাই (; জন্ম: ২২ ফেব্রুয়ারি ১৯৮৪) হলেন একজন ভারতীয় তীরন্দাজ, যিনি ভারতের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
২০০৩ সালে তীরন্দাজীতে অভিষেক করা রাই ভারতের হয়ে ২০০৮, ২০১২, ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।
তরুণদীপ রাই ১৯৮৪ সালের ২২শে ফেব্রুয়ারি তারিখে ভারতের নামচিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
তরুণদীপ ১৯ বছর বয়সে মিয়ানমারের ইয়াঙ্গনে অনুষ্ঠিত ২০০৩ এশিয়ান তীরন্দাজ চ্যাম্পিয়নশিপে খেলার মাধ্যমে আন্তর্জাতিক তীরন্দাজীতে আত্মপ্রকাশ করেছিলেন। ২৪ নভেম্বর, ২০১০ চীন এর গুয়াংজুতে ১৬তম এশিয়ান গামসে তরুনদীপ রাই তীরন্দাজীতে পুরুষদের এককে প্রথম ভারতীয় হিসেবে রৌপ্য পদক জিতেন। তিনি ২০০৬ সালে দোহার ১৫ ম এশিয়ান গেমসে ব্রোঞ্জ পদকজয়ী ভারতীয় তীরন্দাজ দলের সদস্য ছিলেন। ২০০৪ গ্রীষ্মকালীন অলিম্পিকে তরুণদীপ পুরুষদের ব্যক্তিগত র‍্যাঙ্কিং রাউন্ডে ৬৪৭ রানের ৭২-তীর স্কোর নিয়ে ৩২তম স্থানে ছিলেন। প্রথম এলিমিনেশন রাউন্ডে তিনি ১৪৭-১৪৩ ব্যাবধানে হেরে গ্রিসের আলেকজান্দ্রোস কারাগেরজিওর মুখোমুখি হয়েছিলেন। এই স্কোরের ফলে রাইকে চূড়ান্ত র‌্যাঙ্কিংয়ে ৪৩তম স্থান অর্জন করেন। রাই ২০০৪ গ্রীষ্মকালীন অলিম্পিকের একাদশ স্থান অধিকারী ভারতীয় পুরুষ তীরন্দাজ দলের সদস্য ছিলেন।
তরুনদীপ ২০১২ সালের লন্ডন অলিম্পিকে ভারতীয় পুরুষ রিকার্ভ দলের সদস্য ছিলেন। তরুণদীপকে পুরুষদের ব্যক্তিগত র‌্যাঙ্কিংয়ে ৩১ তম এবং ভারতীয় পুরুষ দলকে দল র‌্যাঙ্কিংয়ে দ্বাদশ স্থান অর্জন করে। তিনি ভারতীয় তীরন্দাজী দলের একটি অংশ ছিলেন যা নিউ ইয়র্ক শহরে ২০০৩ সালে বিশ্ব চ্যাম্পিয়নশিপে চতুর্থ স্থান অর্জন করেছিল। স্পেনের মাদ্রিদে ২০০৫ বিশ্ব চ্যাম্পিয়নশিপে তার দল রৌপ্যপদক জিতেছিল। তিনি ২০০৫ সালে বিশ্ব তীরন্দাজী চ্যাম্পিয়নশিপের সেমিফাইনাল রাউন্ডে জায়গা করে নেওয়া প্রথম ভারতীয়ও হয়েছিলেন, যেখানে ব্রোঞ্জ পদক ম্যাচের জন্য তিনি দক্ষিণ কোরিয়ার ওয়ান জং চোয়ের কাছে ১০৬-১১২ ব্যাবধানে হেরেছিলেন।
তরুণদীপ রাই অতনু এবং প্রবীণ যাদবকে নিয়ে টোকিও অলিম্পিকের কোটায় অংশগ্রহণ করেন। লকডাউন হওয়ার পরে তিনি এএসআই ক্যাম্পাসে থাকতে এবং তার শেষ অলিম্পিকের প্রশিক্ষণ নিতে পছন্দ করেন।
রাই ভারতের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।
তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩১টি ১০ পয়েন্ট অর্জন করে সর্বমোট ৬৭৪ পয়েন্ট নিয়ে তিনি ১৪তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫১তম স্থান অধিকারী গ্রেট ব্রিটেনের টম হলের মুখোমুখি হয়েছিলেন, যেখানে তিনি ৬–৪ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।
এছাড়াও তিনি ধীরজ বোম্মাদেবারা এবং প্রবীণ যাদবের সাথে ভারতীয় দল হিসেবে পুরুষদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৯৫টি ১০ পয়েন্ট অর্জন করে সর্বমোট ২০১৩ পয়েন্ট নিয়ে ৩য় স্থান অধিকার করেছিল। অতঃপর কোয়ার্টার-ফাইনালে তারা তুরস্কের কাছে ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।
২০০৫ সালে, তরুণদীপ তীরন্দাজীতে তার কৃতিত্বের জন্য অর্জুন পুরস্কার পেয়েছেন।
২০২০ সালে, ভারত সরকার তাকে প্রজাতন্ত্রের চতুর্থ সর্বোচ্চ বেসামরিক পুরস্কার পদ্ম আওলো দিয়ে সম্মানিত করেছে।
কাটোয়ার যুদ্ধ (১৭৬৩)

কাটোয়ার তৃতীয় যুদ্ধ ১৭৬৩ সালে বর্তমান ভারতের পশ্চিমবঙ্গ রাজ্যের কাটোয়ায় বাংলার নবাব মীর কাশিম এবং ব্রিটিশ ইস্ট ইন্ডিয়া কোম্পানির মধ্যে সংঘটিত হয়। যুদ্ধে মীর কাশিমের সৈন্যবাহিনী পরাজয় বরণ করে।
নবাব মীর কাসিমের প্রশাসনে অসন্তুষ্টির কারণে ইংরেজরা তাকে প্রত্যায়ন করে, তার স্বশুর মীর জাফরকে মুর্শিদাবাদের সিংহাসনে নবাব হিসাবে প্রতিষ্ঠা করে। ২৩ আষাঢ় ১১৭০ (৭ জুলাই ১৭৬৩ খ্রিঃ) মীর কাসিমের বিরুদ্ধে ইংরেজরা যুদ্ধ ঘোষণা করে। মেজর টমাস এডামসের নেতৃত্বে, ইংরেজ সেনাবাহিনীর মোট সৈনবল ছিল ৩,০০০ থেকে ৫,০০০ সৈন, যার মধ্যে ১,০০০ সৈনিক ছিল ইউরোপীয়। মীর কাসেমের মোট সৈনবল ছিল প্রায় ২৫,০০০, আর্মেনীয় সেনাপতি গোর্গিন খানের নেতৃত্বে। যদিও নবাবের সৈনবাহিনী সংখ্যায় বেশি ছিল, তারা অপ্রস্তুত এবং অভ্যন্তরীণ শত্রুতায় অত্যন্ত বিখন্ডিত ছিল। বীরভূমের সুদক্ষ ফৌজদার মুহাম্মদ টাকি খানের নেতৃত্বধীন, মীর কাসিমের একটি সৈন্য বিভাগ কাটোয়ায় ইংরেজদের বিরোধী দেয়।
২ শ্রাবন ১১৭০ (১৭ জুলাই, ১৭৬৩ খ্রিঃ) মেদিনীপুর ও বর্ধমান জেলার বিভিন্ন ক্যান্টনমেন্ট থেকে অভিযান করে ইংরেজ বাহিনী কাটোয়া থেকে ১৪ কি.মি. দক্ষিণে অবস্থিত অগ্রদ্বীপ গ্রামে ঘাঁটি করে। সেখানে পুনঃপ্রতিষ্ঠিত নবাব মীর জাফরের সঙ্গে তাদের সংযোগিতা হয়। ইতোমধ্যে, মীর কাসিমের সৈন্যবাহিনী কাটোয়ার ২০ কি.মি. উত্তরে, পলাশীতে ঘাঁটি তৈরী করে। সেই সকালেই একটি নবাবী অশ্বারোহী দল, ইংরেজি লিউটেনান্ট গ্লেনের নেতৃত্বধীন একটি অগ্রদ্বীপ গমনরত সরবরাহ রক্ষক বাহিনীর ওপর হামলা করে। ৪ ঘণ্টা ধরে তুমুল যুদ্ধ চলে এবং সম্পদ তিন বার হাত পরিবর্তন করে। পরিশেষে, উভয় পক্ষের ব্যাপক ক্ষয়ক্ষতির পর, নবাবী বাহিনী প্রতিসরণ করে এবং লিউটেনান্ট গ্লেন সুবিধা বুঝে কাটোয়ার কেল্লায় আক্রমণ করে। কাটোয়ায় নবাবী সৈন্যরা সামান্য প্রতিরোধের পর কেল্লা সমর্পণ করে।
ইতোমধ্যে, মুহাম্মদ টাকি খান তার পুরো সৈন্যবাহিনী সহ কাটোয়া অগ্রসর হন; এবং ৪ই শ্রাবন ১১৭০ (১৯ জুলাই, ১৭৬৩) সকালে, মেজর এডামস তাকে আক্রমণ করে। পরবর্তী লাড়াইটির বর্ণনা লেখা হয়েছে "সমগ্র যুদ্ধের সবচেয়ে রক্তাক্ত এবং সর্বোত্তম প্রতিদ্বন্দ্বিতার" লড়াই হিসেবে। পরিণামে, ইংরেজরা মুহাম্মদ টাকি খানকে অতর্কিতে আক্রমণ করে হত্যা করে এবং নবাবী সৈন্যরা পরাজয় বরণ করে।
মুহাম্মাদ টাকি খানের মৃত্যুতে মীর কাসিম তার সবচেয়ে দক্ষ অধিনায়কদের মধ্যে একজনকে হারান।
হরে কৃষ্ণ (মন্ত্র)

হরে কৃষ্ণ (, , , , তেলুগু: హరే కృష్ణ, , , , পাঞ্জাবি: ਹਰੇ ਕ੍ਰਿਸ਼ਨ ਮੰਤਰ) মহামন্ত্র হল ১৬ শব্দের একটি মন্ত্র যা চৈতন্য মহাপ্রভুর শিক্ষণের মাধ্যমে ভক্তি আন্দোলনে গুরুত্বপূর্ণ হয়ে ওঠে। মন্ত্রটি পরম সত্তার তিনটি সংস্কৃত নাম দ্বারা রচিত; "হরে," "কৃষ্ণ," এবং "রাম।"
গৌড়ীয় বৈষ্ণব তত্ত্ববিদ্যা অনুসারে, একজনের মৌলিক চেতনা এবং জীবনের লক্ষ্য হল
ভগবানের (শ্রীকৃষ্ণ) প্রতি বিশুদ্ধ প্রেম।
১৯৬০-এর দশক থেকে, মন্ত্রটি অভয়চরণারবিন্দ ভক্তিবেদান্ত স্বামী প্রভুপাদ এবং তার আন্তর্জাতিক কৃষ্ণভাবনামৃত সংঘ দ্বারা ভারতের বাইরেও সুপরিচিতি লাভ করে (সাধারণত "দ্য হরে কৃষ্ণাস্" নামে খ্যাত)।
'হরে কৃষ্ণ' মন্ত্রটি সম্বোধন পদ একবচনে "হরে", "কৃষ্ণ", এবং "রাম" সংস্কৃত শব্দত্রয় দ্বারা রচিত। এটি একটি অনুষ্টুপ ছন্দের (আট অক্ষর দ্বারা গঠিত চার পংক্তির (পদ) শ্লোক) কবিতার স্তবক।
বৈষ্ণব নাম-ব্যুৎপত্তি অনুসারে, "হরে" শব্দটিকে ভগবান বিষ্ণুর অপর নাম "হরি" সম্বোধনসূচক পদ হিসাবে ব্যক্ত করা যায়, যার অর্থ "যিনি জাগতিক মোহ মুক্ত করেন"। তাই এই হরে কৃষ্ণের মূল মন্ত্রের ‘হরে’ শব্দটি ‘হরা’ (অর্থাৎ, যা হরণ করে) শব্দটির দ্যোতক। এটির মূর্তিরূপ হলেন পরম সত্ত্বা শ্রীকৃষ্ণের শাশ্বত সঙ্গী বা তার দিব্যলীলার শক্তি (‘নাদশক্তি’) রাধা। কলি-সন্তরণ মন্ত্রে রাধার নাম আটবার উচ্চারিত হয়েছে। এটি দিব্যপ্রেমের কথা স্মরণ করিয়ে দেয়। সেই সঙ্গে ভগবানের অপর দুই রূপ "কৃষ্ণ" (যিনি সবাইকে আকর্ষণ করেন) ও "রাম"-এর (যিনি সকল আনন্দের কারণ) নাম চারবার করে উচ্চারিত হয়েছে।
"হরে রাম" শব্দদুটির "রাম" নামটিকে কখনো কখনো কৃষ্ণের আরেক নাম 'রাধারমণ' (যিনি রাধার প্রিয়তম) হিসাবেও ব্যক্ত করা হয়। তবে সাধারণভাবে এটিকে, কৃষ্ণের আগের অবতার, রামায়ণের রাম হিসাবে উল্লেখ করা হয়। অনেক ক্ষেত্রে, কৃষ্ণের অগ্রজ ভ্রাতা বলরাম-এর খণ্ডনাম হিসাবেও এর অনুবাদ করা হয়। 
কলিসন্তরন উপনিষদের 
মতে, এই মন্ত্রটি জোরে জোরে উচ্চারণ করলে কলিযুগের সকল কুপ্রভাব দূরীভূত হয়। এছাড়া বিভিন্ন পুরাণে (ব্রহ্মাণ্ড পুরাণ, পদ্মপুরাণ) ও রাধাতন্ত্রে হরেকৃষ্ণ মহামন্ত্রটি পাওয়া যায়।
হিন্দুধর্মের গৌড়ীয় বৈষ্ণব সম্প্রদায়ে এই মন্ত্রটি বিশেষ জনপ্রিয়। খ্রিস্টীয় ১৬শ শতাব্দীতে ভক্তি আন্দোলনের নেতা চৈতন্য মহাপ্রভু সারা ভারতে বিশেষত বাংলা ও উড়িষ্যায় "প্রতি নগরে ও গ্রামে" ভ্রমণ করে জাতি-ধর্ম-বর্ণ নির্বিশেষে সকলের কাছে এই "মহামন্ত্র"টি জনপ্রিয় করে তোলেন।
গৌড়ীয় বৈষ্ণব প্রথা অনুসারে, মন্ত্রটি উচ্চৈঃস্বরে বারংবার সংগীতবাদ্য সহযোগে ভজন, দলবদ্ধভাবে কীর্তন বা একান্তভাবে মনে মনে জপ করা হয়। কারণ, এই সম্প্রদায়ের অনুগামীরা মনে করেন, মন্ত্রের শব্দ উচ্চারণকারী ও শ্রোতাকে মুক্তি দান করবে।
ভগবানের নাম উচ্চারণ এবং নাম প্রচারে এই কীর্তনের উল্লেখযোগ্য ভূমিকা আছে। আসলে কীর্তন হলো শ্রীভগবানের কীর্তি সূচক গান। সর্বসাধারণের মধ্যে ভক্তি ধর্ম প্রচারে শ্রীচৈতন্য মহাপ্রভু কীর্তনকে মাধ্যম হিসেবে ব্যবহার করেছিলেন । বৃন্দাবনদাসের 'চৈতন্যভাগবত'-এর মধ্যখণ্ড ত্রয়োবিংশ অধ্যায়ে আছে :
- এই ধারার অনুগমন করেই যোগ - ভক্তি মার্গের সাধক ভাদুড়ী মহাশয় - মহর্ষি নগেন্দ্রনাথ আহিরীটোলা ঘাট থেকে গঙ্গাবক্ষে কীর্তনে বের হন। কালনা পর্যন্ত কীর্তন চলে। পরে ফিরে আসেন সিমলা স্ট্রিটে। 
১৯৬০-এর দশক থেকে, মন্ত্রটিকে শ্রীকৃষ্ণ ও চৈতন্য মহাপ্রভুর ঐকান্তিক ভক্ত অভয়চরণারবিন্দ ভক্তিবেদান্ত স্বামী প্রভুপাদ তার গুরুর (শ্রীল ভক্তিসিদ্ধান্ত সরস্বতী ঠাকুর) নির্দেশে আমেরিকার নিউ ইয়র্ক শহর (১৯৬৫ খ্রিষ্টাব্দে) থেকে শুরু করে জীবনের শেষ এগারো বছর ধরে মোট চৌদ্দবার বিশ্ব পরিক্রমা করে গোটা পশ্চিমী বিশ্বে একটি সুপরিচিত শব্দসমাহারে পরিণত করেন।
পশ্চিম ঢেমশা ইউনিয়ন

পশ্চিম ঢেমশা বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
পশ্চিম ঢেমশা ইউনিয়নের আয়তন ১২২৭ একর (৪.৯৭ বর্গ কিলোমিটার)।
২০১১ সালের পরিসংখ্যান অনুযায়ী পশ্চিম ঢেমশা ইউনিয়নের লোকসংখ্যা ১৭,৭০০ জন। এর মধ্যে পুরুষ ৮,৮১১ জন এবং মহিলা ৮,৮৮৯ জন।<ref name="http://paschimdhemsaup.chittagong.gov.bd">http://paschimdhemsaup.chittagong.gov.bd/site/page/ba6a7b63-2144-11e7-8f57-286ed488c766</ref>
সাতকানিয়া উপজেলার মধ্যভাগে পশ্চিম ঢেমশা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের পূর্বে ঢেমশা ইউনিয়ন, উত্তরে ঢেমশা ইউনিয়ন ও নলুয়া ইউনিয়ন, পশ্চিমে এওচিয়া ইউনিয়ন এবং দক্ষিণে সাতকানিয়া পৌরসভা অবস্থিত।
পশ্চিম ঢেমশা ইউনিয়ন সাতকানিয়া উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এ ইউনিয়নের গ্রামগুলো হল:
ডলু নদীর পূর্ব পাশে ৪টি ওয়ার্ড নিয়ে ইছামতি গ্রাম এবং ডলু নদীর পশ্চিম পাশে ৫টি ওয়ার্ড নিয়ে উত্তর রামপুর গ্রাম অবস্থিত। মূলত স্বাধীনতা পরবর্তী সময়ে ঢেমশা ইউনিয়ন থেকে পৃথক হয়ে পশ্চিম ঢেমশা ইউনিয়নের সৃষ্টি। ২০০৩ সালে সাতকানিয়া পৌরসভা গঠনের পর পশ্চিম ঢেমশার তিন চতুর্থাংশ পৌরসভায় অন্তর্ভুক্ত হওয়ার পর ২০০৬ সালের জুন মাসের বাংলাদেশ সরকারের গেজেট বিজ্ঞপ্তির মাধ্যমে মাদার্শা ইউনিয়নের উত্তর রামপুর গ্রাম পশ্চিম ঢেমশা ইউনিয়নের সাথে সংযুক্ত হয়ে ইছামতি ও উত্তর রামপুর গ্রামদ্বয়ের সমন্বয়ে পশ্চিম ঢেমশা ইউনিয়ন গঠিত হয়।
পশ্চিম ঢেমশা ইউনিয়নের সাক্ষরতার হার ৬৩.২০%। এ ইউনিয়নে ২টি মাধ্যমিক বিদ্যালয়, ২টি মাদ্রাসা ও ৩টি প্রাথমিক বিদ্যালয় রয়েছে।
পশ্চিম ঢেমশা ইউনিয়নে যোগাযোগের প্রধান সড়ক ঢেমশা-সোনাকানিয়া সড়ক। প্রধান যোগাযোগ মাধ্যম সিএনজি চালিত অটোরিক্সা।
পশ্চিম ঢেমশা ইউনিয়নে ১৮টি মসজিদ, ৬টি ঈদগাহ ও ৩টি মন্দির রয়েছে।
পশ্চিম ঢেমশা ইউনিয়নের মধ্য দিয়ে প্রবাহিত হচ্ছে ডলু নদী। এছাড়াও রয়েছে কুরালিয়ার ছড়া, ইছামতি খাল এবং হাঙ্গর খাল।
পশ্চিম ঢেমশা ইউনিয়নের প্রধান হাট/বাজার হল গোলার ঘাট বাজার।
রাজা হিন্দুস্তানী

রাজা হিন্দুস্তানী (হিন্দি: राजा हिन्दुस्तानी, ) ধর্মেশ দর্শন পরিচালিত ১৯৯৬ সালের ভারতীয় রোমান্টিক নাট্য চলচ্চিত্র। ছবিটি কাহিনী ও সংলাপ লিখেছেন ধর্মেশ দর্শন ও জাভেদ সিদ্দিকী এবং চিত্রনাট্য লিখেছেন রবিন ভাট। এতে প্রধান চরিত্রে অভিনয় করেছেন আমির খান, কারিশমা কাপুর, সুরেশ ওবেরয়, ও জনি লিভার।
১৯৯৬ সালের ১৫ নভেম্বর মুক্তি পাওয়া এই চলচ্চিত্রটির মূল কাহিনী ১৯৬৫ সালের শশী কাপুর ও নন্দা অভিনীত চলচ্চিত্র "জব জব ফুল খিলে"র মত। আনুমানিক ₹৫৭.৫ মিলিয়ন বাজেটে নির্মিত চলচ্চিত্রটি ১৯৯৬ সালের সর্বোচ্চ আয়কারী চলচ্চিত্র। এটি ১০টি বিভাগে ফিল্মফেয়ার পুরস্কারের মনোনয়ন লাভ করে এবং শ্রেষ্ঠ চলচ্চিত্রসহ পাঁচটি বিভাগে পুরস্কার অর্জন করে।
রাজা হিন্দুস্তানি একজন ট্যাক্সি চালক ও টুরিস্ট গাইড। সে সহজসরল জীবনযাপন করে কিন্তু অন্যায় দেখলে সে তার প্রতিবাদ করে। আরতি সেহগল তার অতীতের খোঁজ করছে। তাই সে তার ছুটিতে তার মৃত মায়ের স্মৃতি খুঁজতে পালংক্ষেত যায়। বিমানবন্দর থেকে পালংক্ষেত যেতে অন্য যানবাহন না পেয়ে সে রাজার ট্যাক্সিতে চড়ে। কয়েকদিনের মধ্যে আরতি আর রাজার মধ্যে প্রেমের সম্পর্ক গড়ে ওঠে। এরই মধ্যে একদিন আরতির বাবা সেখানে এসে তাকে মুম্বাই নিয়ে যেতে চায়। আরতি তার বাবাকে রাজার কথা বলে। তার বাবা রাজাকে মুম্বাই গিয়ে সমাজের একজন হওয়ার শর্তে তাকে মেনে নেওয়ার কথা বলে। রাজা তাতে অসম্মতি জানায় এবং তার বাবাকে জবাব দিতে বলে। আরতি রাজার কাছে থাকার সিদ্বান্ত নেয় এবং তার বাবার আশীর্বাদ চায়। তার বাবা মুম্বাই ফিরে যায়।
কিছুদিন পর আরতির বাবা তাকে ক্ষমা করে দেয় এবং পালংক্ষেত তাকে দেখতে আসে। জনাব সেহগল তার মেয়ে এবং জামাতাকে একটি বাড়ি উপহার দেয়, কিন্তু রাজা সে উপহার নিতে অসম্মতি জানায় কারণ সে একে উপহার নয় বরং দান হিসেবে দেখে। আরতির সৎ মা শালিনী, তার ভাই স্বরাজ ও তার ভাইয়ের ছেলে জয় একে সেহগলের সম্পত্তি দখলের সুযোগ হিসেবে দেখে। তারা এক জন্মদিনে অনুষ্ঠানে রাজা ও আরতিকে ডেকে আনে এবং এমন পরিস্থিতির সৃষ্টি করে যে তারা আলাদা হয়ে যায়।
আরতি বুঝতে পারে সে গর্ভবতী, কিন্তু ডাক্তারের পরামর্শ অনুযায়ী তার স্বাস্থ্য ঝুঁকি থাকার কারণে সে পালংক্ষেত না গিয়ে তার সৎ মাকে বলে রাজাকে সেই খবর দিয়ে মুম্বাইয়ে নিয়ে আসবে। আরতির সৎ মা রাজাকে বলে আরতি তাকে তালাক দিতে চায় কিন্তু রাজা অসম্মতি জানায়। কিছুদিন পর রাজা জানতে পারে আরতির একটি সন্তান হয়েছে এবং সে তার সন্তানকে রাজার কাছ থেকে দূরে রাখতে চায়। রাজা কখনো তার সন্তানকে দেখতে পারবে না এই ভয়ে সে তার সন্তানকে চুরি করে নিয়ে যায়। আরতি রাজার কাছে গিয়ে হাত জোর করে তার সন্তানকে ভিক্ষা চায়। সেসময়ে আরতির সৎ মায়ের মিথ্যা ও প্রবঞ্চনা প্রকাশ পায় এবং আরতি ও রাজা পুনর্মিলিত হয়।
রাজা হিন্দুস্তানি চলচ্চিত্রের সুর ও সঙ্গীত পরিচালনা করেছেন নাদিম-শ্রাবণ। গীত রচনা করেছেন সমীর। ছবিতে আটটি গান রয়েছে। এই ছবির "কিতনা পেয়ারা তুঝে রব নে বানায়া" গানটি নুসরাত ফাতেহ আলী খানের "কিন্না সুনা তেনু রব নে বানায়া" পাঞ্জাবি গানের হিন্দি অনুবাদ। প্ল্যানেট বলিউডের অঙ্কিত যোশি এই চলচ্চিত্রের গানকে ১০ এ ৯.৫ রেটিং দিয়েছেন।
ঢেমশা ইউনিয়ন

ঢেমশা বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
ঢেমশা ইউনিয়নের আয়তন ২৮৬০ একর (১১.৫৭ বর্গ কিলোমিটার)।
২০১১ সালের পরিসংখ্যান অনুযায়ী ঢেমশা ইউনিয়নের লোকসংখ্যা ২০,৮৪২ জন। এর মধ্যে পুরুষ ১০,৭৮৮ জন এবং মহিলা ১০,০৫৪ জন।
সাতকানিয়া উপজেলার মধ্যভাগে ঢেমশা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় দেড় কিলোমিটার। এ ইউনিয়নের পূর্বে কেঁওচিয়া ইউনিয়ন, উত্তরে কেঁওচিয়া ইউনিয়ন ও নলুয়া ইউনিয়ন, পশ্চিমে নলুয়া ইউনিয়ন ও পশ্চিম ঢেমশা ইউনিয়ন এবং দক্ষিণে সাতকানিয়া পৌরসভা অবস্থিত।
১৯৮৫ সালে প্রশাসনিক কাজের সুবিধার্থে তৎকালীন প্রশাসক ঢেমশা ইউনিয়ন থেকে পশ্চিম ঢেমশাকে পৃথক করে আলাদা ইউনিয়ন গঠন করেন। বর্তমানে ২টি ছোট গ্রাম মিলিয়েই ঢেমশা ইউনিয়ন পরিষদ।
ঢেমশা ইউনিয়ন সাতকানিয়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ২টি মৌজায় বিভক্ত। এ ইউনিয়নের গ্রাম ২টি হল:
ঢেমশা ইউনিয়নের সাক্ষরতার হার ৪৯.৭০%। এ ইউনিয়নে ২টি মাধ্যমিক বিদ্যালয়, ৩টি এবতেদায়ী মাদ্রাসা ও ৬টি প্রাথমিক বিদ্যালয় রয়েছে।
ঢেমশা ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
ঢেমশা ইউনিয়নে ৩৩টি মসজিদ, ৫টি ঈদগাহ, ৯টি মন্দির ও ১টি বিহার রয়েছে।
ঢেমশা ইউনিয়নের উপর দিয়ে প্রবাহিত হচ্ছে ঢেমশা হাঙ্গর খাল এবং দক্ষিণ ঢেমশা ইছামতি খাল।
ঢেমশা ইউনিয়নের প্রধান হাট-বাজার হল কেরানীহাট গরুর বাজার।
আন্তর্জাতিক রোয়িং ফেডারেশন

আন্তর্জাতিক রোয়িং ফেডারেশন বা ফেডারেশন ইন্টারন্যাশনাল ডেস সোসাইটিস ডি অ্যাভিরন (Fédération Internationale des Sociétés d'Aviron) সংক্ষেপে ফিসা বা এফআইএসএ (FISA) হল আন্তর্জাতিক রোয়িংয়ের (দাড়টানা খেলা) পরিচালনা পর্ষদ। এটি রোয়িং বিশ্বকাপ, বিশ্ব রোয়িং চ্যাম্পিয়নশিপ ও অন্যান্য রোয়িং প্রতিয়োগিতা আয়োজন, পরিচালনা ও নিয়ন্ত্রণ করে।
এফআইএসএ এর বর্তমান সভাপতি জেন ক্রিস্টোফে রোনাল্ড, তিনি ২০১৪ সালে লরসার্নেতে এক অনুষ্ঠানের মাধ্যমে ডেনিস ওসওয়াল্ডের উত্তরসূরি হিসাবে পদে অধিষ্ঠিত হন।
১৮৯২ সালের ২৫ জুন তুরিনে ফ্রান্স, সুইজারল্যান্ড, বেলজিয়াম, আদরিটিকা এবং ইতালির রোয়িং প্রতিনিধিদল কর্তৃক রোয়িং খেলাকে বিশ্বব্যাপী আরও জনপ্রিয় করে তুলা এবং প্রতিযোগিতার ধরন, দৈর্ঘ্য, নৌকার ধরন ও ওজন প্রভৃতি নির্ধারণের লক্ষ্যে এফআইএসএ প্রতিষ্ঠিত হয়।
এফআইএসএ প্রতি বছর বহু রোয়িং প্রতিযোগিতার আয়োজন করে থাকে।
তেবাড়িয়া ইউনিয়ন

তেবাড়িয়া ইউনিয়ন বাংলাদেশের রাজশাহী বিভাগের নাটোর জেলার নাটোর সদর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৬৩.৯৪।
তেবাড়িয়া ইউনিয়নটি নাটোর সদর উপজেলার৭টি ইউনিয়নের মধ্য একটি। তেবাড়িয়া নামকরনের সঠিক উৎপত্তি না জানা গেলেও, তবে শোনা যায় রানীভবানীর আমলেও তেবাড়িয়া নামক এলাকা ছিল।বর্তমানে তেবাড়িয়া ইউনিয়নের কিছু অংশ নাটোর পৌরসভার ৯নং ওয়ার্ডের অভ্যন্তরীণ অংশ করেছে নাটোর পৌর কর্তৃপক্ষ। পৌরসভার কোল ঘেষে নাটোর সুগারমিল,ডিস্টিলারি সহ বেশ ভারী কারখানা গড়ে উঠেছে।শহর বাইপাসের পাশে অবস্থিত তেবাড়িয়া হাটের কারণে উত্তরবঙ্গের মানুষ তেবাড়িয়াকে এক নামে চিনে।ইহা একসময় ছিল নাটোর জেলা ও উত্তরবঙ্গের ব্যস্ত ও বৃহত্তর হাট।কিন্তু নগরায়নের ফলে আজ হাটের সিমানা দিন দিন সংকুচিত হয়ে আসছে।তবে নাটোর জেলা ও শহরে কুরবানীর পশুর চাহিদা পূরনের জন্য আজ অবদি তেবাড়িয়া হাট নাটোর জেলার মধ্যে নামকরা হাট। রবিবার সপ্তাহে একদিন হাটটি বসে ।
নাটোর সদর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৬৩৭৩ একর বা ২৫.৮০ বর্গকিলোমিটার।
তেবাড়িয়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —১. বালিয়াডাঙা ২.লোচনগর ৩.একডালা ৪.জংলী ও রামেশ্বরপুর ৫.কৈগাড়ি ও কৃষ্টপুর ৬.রামনগর ৭.সিংগারদহ ৮. বেলঘড়িয়া ৯.চন্দকোলা
২০১১ সালের আদমশুমারি অনুযায়ী তেবাড়িয়া ইউনিয়নের মোট জনসংখ্যা ছিল ৩৬,১০৫ জন, যারা ৯৬৬৮ টি পরিবারে বসবাস করে, যার মধ্যে পুরুষ হল ১৮৩১৬ জন এবং নারী হল ১৭৭৮৯ জন।
তেবাড়িয়া ইউনিয়নের গড় সাক্ষরতা হার ৫১.৯%। তার মধ্যে নারী শিক্ষার হার ৪৫.৬% এবং পুরুষ শিক্ষার হার ৫০.৮%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
তেবাড়িয়া ইউনিয়নের অর্থনীতি মূলত কৃষি নির্ভর।
তেবাড়িয়া ইউনিয়ন — বাংলাদেশ জাতীয় তথ্য বাতায়ন
আবু মিনা

আবু মেনা ("আবু মিনা বানান করা হয়"; ) ছিল একটি শহর, আশ্রম কমপ্লেক্স  এবং প্রাচীন মিশরের খৃস্টান তীর্থ কেন্দ্র। আলেকজান্দ্রিয়ার প্রায় ৪৫ কিমি (২৮ মা) দক্ষিণপশ্চিমে অবস্থিত।   ১৯৭৯ সালে এর ধ্বংসাবশেষ ওয়ার্ল্ড হেরিটেজ সাইট হিসেবে ঘোষণা করা হয়।  খুব সামান্য ধ্বংসাবশেষ টিকে আছে কিন্তু অধিকাংশ প্রধান ভবন যেমন বিখ্যাত ব্যাসিলিকা সহজেই পরিলক্ষিত হয়।
সাম্প্রতিককালে এই এলাকায় চাষাবাদের জন্য পানি সেচ করার ফলে ভূমিতে পানির মাত্রা বেড়ে গেছে। ফলশ্রুতি তে পুরোনো স্থাপনার বেশ কিছু ধ্বসে গেছে অথবা যাওয়ার দশায় আছে। ২০০১ সালে সাইটটি বিপদাপন্ন বিশ্ব ঐতিহ্যের তালিকায় সংযুক্ত করা হয়। অধিকাংশ বিপদাপন্ন সাইটে কর্তৃপক্ষকে জোর করে ভবনের গোড়ায় বালু দিতে বাধ্য করা হয়।
আলেকজান্দ্রিয়ার মেনাস ৩য় শতকের শেষ ও ৪র্থ শতকের প্রথম দিকে শহীদ হন। ৫ম শতাব্দী এবং তার পরের বিভিন্ন উদ্ধৃতি থেকে তাঁর কবর এবং গির্জা সম্পর্কে সামান্য পার্থক্যে বিভিন্ন বর্ণনা পাওয়া যায়। তার শরীরের অপরিহার্য অংশ উঠের পিঠে করে আলেকজান্দ্রিয়া থেকে নিয়ে যাওয়া হয় মারেওতিস খালের পেছনের মরুভূমিতে। চলার পথে উট বার বার থেমে যেতে থাকে। কিছুতেই তাদের নড়ানো যাচ্ছিলো না। এটাকে ঐশ্বরিক নিদর্শন ভেবে তার দেহাবশেষ সেখানেই সমাধিস্থ করা হয়।
গল্পটির অধিকাংশ বর্ণনা মতে সমাধির অবস্থান সবাই ভূলে যায়। এক পর্যায়ে স্থানীয় রাখাল বালক অলৌকিক ভাবে এটা পূন: আবিষ্কার করে। ইথিয়পীয় সাইন্যাক্সিয়ারিয়াম থেকে:
আর্কাদিয় শাসনামলে স্থানীয় বিশপ ছোট গীর্জাভবনে জনতার উপচে পড়া লক্ষ করে পূর্বাঞ্চলের সম্রাটকে লিখলেন। সম্রাট বড় আকারে সুযোগ সুবিধা বৃদ্ধি এবং সম্প্রসারণের আদেশ দিলেন। প্রথমে তিনটি প্রধান গির্জা সম্প্রসারণ করা হবে। এন্টিক যুগের শেষের দিকে আবু মিনা মিশরের নেতৃত্বস্থানীয় তীর্থস্থানে রূপান্তরিত হয়।
সাইটটি ১৯০৫ থেকে ১৯০৭ সালের মধ্যে প্রথম খনন করা হয়। এই খননে একটি বৃহদাকৃতির ব্যসিলিকা গির্জা, সংলগ্ন সেইন্টের শবাশেষ গৃহ এবং রোমান স্নানাগার আবিষ্কৃত হয়।
পরবর্তীতে দীর্ঘমেয়াদী খননকাজ চালানো হয় যা ১৯৯৮ সালে শেষ হয়। সাম্প্রতিককালের খননে গরীব তীর্থযাত্রীদের থাকার বৃহৎ স্থান আবিষ্কৃত হয়েছে যেখানে নারী এবং পুরুষের জন্য পৃথক থাকার জায়গা ছিলো। গ্রেট ব্যাসিলিকার একটি চত্বরে সম্ভবত হেগুমেনস অথবা আবোটের গৃহ ছিলো। খননে জেনোডোকেইন আবিষ্কৃত হয়েছে যেখানে তীর্থযাত্রী দের অভ্যর্থনা জানানো হয় যা মূলত একটি কবরখানা ছিলো।
২০০১ সালে স্থানীয় পানির তালিকা বৃদ্ধি পাওয়ায় ইউনেস্কো সাইটটিকে বিপদাপন্ন বিশ্ব ঐতিহ্য হিসেবে তালিকাভুক্ত করে। সাইটটির চারপাশের কাদামাটি নরম হয়ে গিয়ে ভবনের গোড়ার ভিত্তিকে দুর্বল করে ফেলে। ফলশ্রুতিতে কিছু স্থাপনা ঝুঁকে পড়েছে এবং কিছু ধ্বসে গেছে।
মনসুর আলী খান

নবাব সৈয়দ মনসুর আলী খান (২৯ অক্টোবর ১৮৩০ – ৪ নভেম্বর ১৮৮৪) বাংলার একজন নবাব ছিলেন। তিনি ১৮৮০ সাল পর্যন্ত বাংলার নবাব ছিলেন। ১৭৭৩ সালে ইস্ট ইন্ডিয়া কোম্পানি ওয়ারেন হেস্টিংসকে বাংলার প্রথম গভর্নর জেনারেল হিসেবে প্রদান করার মাধ্যমে ব্রিটিশ ইস্ট ইন্ডিয়া কোম্পানি কর্তৃক বাংলা শাসিত হয়ে আসছিল। ১৭৯৩ সালের মধ্যেই ব্রিটিশ ইস্ট ইন্ডিয়া কোম্পানি বাংলার (সাবেক মোগল সাম্রাজ্য) উপর পূর্ণ নিয়ন্ত্রণ দখল করে এবং মনসুর আলী খানকে ব্রিটিশ সাম্রাজ্যের নামমাত্র শাসক হিসেবে নিয়োগ দেয়।
বর পুত্র হাসান আলি মির্জা ও ছোট পুত্র কানু মহম্মদ
আসামের অর্থনীতি

আসামের অর্থনীতি প্রধানত কৃষির উপর ভিত্তি করে গড়ে উঠেছে।আসামের ৬৯% মানুষ কৃষির সঙ্গে যুক্ত। ভাবানন্দ দেকা প্রথম আসামের অর্থনীতি বিষয়ে গবেষণা করেন।তার গবেষণা বিষয়ে লেখা বই "অসোমোর অর্থানেটি"(আসামের অর্থনীতি) হল আসামের অর্থনীতির উপর গবেষণা মূলক প্রথম বই।এই গুরুত্বপূর্ণ বইয়ের প্রথম সংস্করন প্রকাশিত হয় ১৯৬৩ সালে। এই লেখক এক বছরের মধ্যে আসামের অর্থনীতি, ঐতিয্যবাহী বিষয়, আদাবাসি সম্প্রদায়ের উপর ১১৫ টি বই লেখেন।. বর্তমান যুগে সমস্ত শিক্ষক ও অর্থনীতির ছাত্র-ছাত্রীরা এই অর্থনীতিবিদের বই গ্রহণ করেছেন আসামের অর্থনীতি বিষয়ে জানতে এবং তার দেখানো পথে এগিয়ে চলেছে সকলে।৪ ডিসেম্বর ২০০৬ সালে এই অর্থনীতিবিদের মৃত্য হয়। "আমামের অর্থনীতি ও আসামের অর্থনীতি বিষয়ক লেখনির স্বর্ণ জয়ন্তী" নামে একটি ডকুমেন্টি চলচ্চিত্র নির্মিত হয় আসামের অর্থনীতি বিষয়ে লেখা অর্থনীতিবিদ ভাবনন্দ দেকা এর বই প্রকাশের ৫০ পূর্তি উপলক্ষে। এটি মুক্তি পায় ২০১৪ সালে। 
কৃষি আসামের আয়ের ক্ষেত্রে তৃতীয় স্থানে রয়েছে এবং প্রায় ৬৯ শতাংশ মানুষ এই বৃত্তিতে নিযুক্ত রয়েছে। তবে, চা উৎপাদনে এই রাজ্য গোটা বিশ্বে এক বিশাল অবদান রেখেছে। আসাম চা, ক্যামেলিয়া আসামিকা নামেও পরিচিত, যা দামী চা পাতা ও সুন্দর স্বাদের জন্য পরিচিত। এছাড়াও অন্যান্য কৃষিজ দ্রব্য যেমন মিষ্টি আলু, আলু, হলুদ, লেবু জাতীয় ফল, রাইসরিষা, মশলা, ধান, পাট, সরিষা, পেঁপে, কলা, সুপারি, আখ, সবজি, শাক-সবজি ইত্যাদিরও ফলন হয়।
Assam’s agriculture has yet to experience modernisation in a real sense and is lagging behind. With implications to food security, per capita food grain production has declined in past five decades. On the other hand, although productivity of crops increased marginally, still these are much lower in comparison to highly productive regions. For instance, yield of rice, which is staple food of Assam, was just ১৫৩১ kg per hectare against India’s ১৯২৭ kg per hectare in ২০০০-২০০১ (which itself is much lower than Egypt’s ৯২৮৩, United States’s ৭২৭৯, South Korea’s ৬৮৩৮, Japan’s ৬৬৩৫ and China’s ৬১৩১ kg per hectare in ২০০১). আরেকটি কারণ হল এখানে প্রচুর অভ্যান্তরিন চাহিদা , আসামে রয়েছে ১.৫ মিলিয়ন হেক্টর অভ্যান্তরিন জলা ভূমি বহু নদী ও জলস্রত ও ১৬৫ প্রকারের মাছ।, এখানে প্রথাগত ভাবে মাছ ধরা হয় এবং মাছের চাষ এখনও এখানে গুরুত্ব পায়নি।
মারাঠাদের মু্র্শিদাবাদ লুণ্ঠন

মারাঠাদের মুর্শিদাবাদ লুণ্ঠন বলতে ১৭৪২ সালের ৬/৭ মে তারিখে নাগপুরের মারাঠা রাজা প্রথম রঘুজী ভোঁসলের সৈন্যবাহিনী কর্তৃক বাংলার তৎকালীন রাজধানী মুর্শিদাবাদ আক্রমণ ও লুণ্ঠনকে বোঝায়। ভাস্কর পণ্ডিতের নেতৃত্বাধীন মারাঠা বাহিনী বাংলার নবাব আলীবর্দী খানের অনুপস্থিতির সুযোগ গ্রহণ করে মুর্শিদাবাদ আক্রমণ করে এবং বিপুল পরিমাণ অর্থ ও অন্যান্য সামগ্রী লুণ্ঠন করে। নবাব আলীবর্দী এ সংবাদ পেয়ে সসৈন্যে মুর্শিদাবাদের দিকে অগ্রসর হলে মারাঠারা পশ্চাৎপসরণ করে।
১৭৪২ সালে মারাঠা সেনাপতি ভাস্কর পণ্ডিত ৪০,০০০ অশ্বারোহী সৈন্যসহ বাংলা আক্রমণ করেন। মারাঠা সৈন্যরা বর্ধমান ও মুর্শিদাবাদ জেলায় লুটতরাজ করতে থাকে। ১৭৪২ সালের এপ্রিলে বাংলার নবাব আলীবর্দী খান বর্ধমানের নিকটে মারাঠাদের দ্বারা অবরুদ্ধ হন, কিন্তু অবরোধ ভেদ করতে সক্ষম হন। ভাস্কর পণ্ডিত এতে হতাশ হয়ে বাংলা ত্যাগের সিদ্ধান্ত নেন। কিন্তু মীর হাবিব (বাংলার নবাবের একজন দলত্যাগী কর্মকর্তা) তাকে ভিন্নরকম পরামর্শ দেন। বর্ধমানে মারাঠাদের অবরোধ ভেদ করে নবাব আলীবর্দী কাটোয়ায় অবস্থান করছিলেন। নবাবের অনুপস্থিতির সুযোগ নিয়ে নবাবের রাজধানী মুর্শিদাবাদ আক্রমণ ও লুণ্ঠন করার জন্য মীর হাবিব ভাস্কর পণ্ডিতকে উৎসাহিত করেন।
১৭৪২ সালের ৬ মে ভাস্কর পণ্ডিতের মারাঠা হানাদারেরা মুর্শিদাবাদের নিকটে পৌঁছে। তারা মুর্শিদাবাদের একটি উপশহর দাহিপাড়ায় পৌঁছে সেখানকার বাজার পুড়িয়ে দেয়, এবং তারপর এটি অতিক্রম করে খোদ মুর্শিদাবাদে পৌঁছে সেখানে লুটতরাজ করে। কেবল ব্যাঙ্কার জগৎ শেঠের বাড়ি থেকেই তারা ৩ লক্ষ টাকা ও অন্যান্য মূল্যবান দ্রব্য লুট করেছিল। মারাঠা সৈন্যরা এক দিনব্যাপী মুর্শিদাবাদ লুণ্ঠন করে এবং মুর্শিদাবাদের উপকণ্ঠে উদ্দেশ্যহীনভাবে ধ্বংসযজ্ঞ চালায়। নবাব আলীবর্দী ৭ মে সকালে তার রাজধানী রক্ষা করতে পৌঁছান। আলীবর্দীর আগমনের সংবাদ পেয়ে মারাঠা হানাদারেরা কাটোয়ায় পশ্চাৎপসরণ করে। পথিমধ্যে তারা অসংখ্য গ্রাম জ্বালিয়ে দেয় এবং জ্বলন্ত গ্রামসমূহের সারি তাদের পদচিহ্ন হিসেবে থেকে যায়।
সাফল্যের সঙ্গে মুর্শিদাবাদ আক্রমণের মাধ্যমে মারাঠারা তাদের ধ্বংসাত্মক ক্ষমতার প্রদর্শন ঘটায়। এটি বাংলার জনসাধারণ ও অভিজাতদের আতঙ্কিত করে তোলে। মারাঠাদের লুণ্ঠনের ফলে নবাবের রাজকোষের বিপুল ক্ষতি হয়, যা নবাবের জন্য বড় একটি সমস্যা হয়ে দাঁড়ায়।
রুক্মিণী মৈত্র

রুক্মিণী মৈত্র (জন্ম: ২৭ জুন ১৯৯১) হলেন একজন ভারতীয় বাঙালি অভিনেত্রী ও মডেল। তিনি বহু আঞ্চলিক, জাতীয় ও আন্তর্জাতিক পন্য ও ম্যাগাজিনে শুভেচ্ছা দূত হিসাবে কাজ করেছেন। এর মাধ্যমে তিনি নিজেকে প্রতিষ্ঠা করেছেন। রুক্মিণী মৈত্রের অভিনীত প্রথম চলচ্চিত্র "চ্যাম্প" মুক্তি পায় ২০১৭ সালে। 
রুক্মিণী মৈত্র হলেন সৌমেন্দ্রনাথ মৈত্র ও মধুমিতা মৈত্র'র কন্যা। রুক্মিণী মৈত্রের দাদা হলেন রাহুল মৈত্র। রুক্মিণী এসেছেন উচ্চ শিক্ষিত পরিবার থেকে। তার ঠাকুরদা এন.বি. মৈত্র পেশায় একজন আইনজীবী । রুক্মিণী বিদ্যালয়ের পড়াশোনা শেষ করেন "কারমেল কন্ভেট স্কুল" থেকে। এর পর তিনি এমবিএ করেন লরেটো কলেজ, কলকাতা থেকে।
রুক্মিণী মৈত্র ১৩ বছর বয়সেই মডেলিং -এর সঙ্গে যুক্ত হন।তার প্রতিটি বিজ্ঞাপনের চুক্তির পর আর পিছনে ফিরে তাকাতে হয়নি। সে আঞ্চলীক, জাতীয় ও আন্তর্জাতিক বহু পণ্যে বিজ্ঞাপনের কাজ করেছেন। যেমন- রিলায়েন্স, লাকমে, ভোডাফোন, সানসিল্ক, প্যারাসুট, টাইটান, টাটা টি, রাডো, ফেমিনা, রয়াল স্টাগ, পিসি চন্দ্র জুয়েলার্স ,ভিমা জুয়েলার্স, আজভা, সেনকো গোল্ড, আইটিসি, বিগ বাজার এফবি, লাক্স, ইমামি, এবং তিনি কাজ করেছেন ফ্যাশন ডিজাইনার - মাসাবা গুপ্তা, অনিতা ডুংরি, সুনিতা বর্মা, দেব আর লিন, অঞ্জু মদি প্রমুখ ব্যক্তিদের সঙ্গে।
তিনি অতিতে বহু আঞ্চলিক ও জাতীয় চলচ্চিত্রে অভিনয়ের অনুরোধ পেয়েছেন।তিনি মডেলিং-এর জন্য চলচ্চিত্রে অভিনয় থেকে বিরত ছিলেন। তিনি বাংলা চলচ্চিত্র চ্যাম্প-এ দেবের বিপরীতে অভিনয়ের দ্বারা চলচ্চিত্র জগতে পদার্পণ করেছিলেন। চলচ্চিত্রটি ২০১৭ সালে মুক্তি পেয়েছিলো। চলচ্চিত্রটি বক্সিং খেলার গল্পের এর উপর নির্মিত। এই ধরনের চলচ্চিত্র বাংলায় প্রথম নির্মিত। মুভিটির বাজেট ছিলো ৫ কোটি রুপি এবং আয় করেছিলো ৮.৯০ কোটি রুপি। এছাড়াও আরো চারটি বাংলা মুভিতে অভিনয় করেছেন। এবং চারটাতেই তার সহশিল্পী ছিলেন দেব। সম্প্রতি মুক্তি পাওয়া সানাক মুভির মাধ্যমে বলিউডে ডেব্যু হয় তার। মুভিতে তিনি বিদ্যুৎ জামওয়াল এর বিপরীতে ছিলেন।
নরমপন্থী মুসলমান

নরমপন্থী মুসলমান বা ইসলামি মধ্যপন্থী শব্দগুচ্ছটি জঙ্গিবাদবিরোধীতা সংক্রান্ত আলোচনায় ব্যবহৃত হয়। চরমপন্থী ইসলাম-এর সাথে তুলনা করার জন্য এই শব্দগুচ্ছটি ব্যবহার করা হয়। এটি দিয়ে বোঝানো হয় যে ইসলামের অনুসারীদের একটি চরমপন্থী অংশ ইসলামি সন্ত্রাস বা জঙ্গিবাদ-কে সমর্থন করে থাকেন। আর এক্ষেত্রে বলা হয়, ইসলামের "নরমপন্থী" অংশটি জঙ্গিবাদকে সমর্থন করে না। আর এভাবেই নরমপন্থী মুসলমান এবং চরমপন্থী মুসলমানের মধ্যে পার্থক্য টানা হয়।
লরেঞ্জো জি. ভিদিনো এই "নরমপন্থী মুসলমান" তকমাটিকে "অন্তর্নিহিতভাবে বিতর্কিত" বলে মত দিয়েছেন এবং বলেছেন যে অনেক মুসলমান পণ্ডিতই এই শব্দটিকে অপমানজনক বলে মনে করেন। চার্নি এবং মার্ফি বলেন, "নরমপন্থী এবং চরমপন্থী মুসলমানদের মধ্যে এই শ্রেণিবিভাগটি নিরপেক্ষ হয় নি। আর এই শ্রেণিবিভাগের বিশ্বব্যাপী প্রয়োগের বেলায় জঙ্গিবাদবিরোধিতা সম্পর্কিত বিতর্কের ক্ষেত্রে এই মাপকাঠি ঠিক করা এবং কাকে জঙ্গিবাদ-এর পক্ষে আর কাকে বিপক্ষে বলা হবে এর কাঠামোগত পরিভাষা ঠিক করার ব্যাপারে মুসলমানদেরকে বঞ্চিত করা হয়েছে।" যদিও কিছু কিছু মুসলমান এই শব্দচয়নকে মেনে নিয়েছে, তারপরেও অনেকেই একে মুসলমান সম্প্রদায় এবং ইসলামের উপর কলঙ্কলেপন বলে মনে করেন।
অনেকে এই "নরমপন্থী মুসলিম" শব্দটিকে মুসলিমদের জন্য অশোভন হিসেবে উল্লেখ করেছে, কারণ তাদের ধারণা এই শব্দগুচ্ছ সাধারণ ইসলাম অন্তনির্হিতভাবে শান্তিপুর্ণ নয়;- এমন ধারণাকে ইঙ্গিত করে। অন্যরা বিশ্বাস করে যে; যারা নিজেদের "নরমপন্থী মুসলিম" বলে তারা "সম্পূর্ণ মুসলিম" নয়, অথবা এই শব্দপুঞ্জ দ্বারা "প্রগতিশীল" বা "ধর্মনিরপেক্ষ" মুসলিমকে বোঝানো হয়। অন্যরা, যেমনঃ তুরস্কের রাষ্ট্রপতি রেজেপ তাইয়িপ এরদোয়ান একে পশ্চিমা ধারণা উল্লেখ করে এই শব্দপুঞ্জকে বাতিল করে দিয়েছেন। তার মতে শুধুমাত্র একটাই ইসলাম আছে।
ঈশ্বরের সিডার

ঈশ্বরের সিডার ( " আরজ আর-রব")  হচ্ছে লেবাননের সিডার বনের অবশিষ্টাংশ যা একসময় লেবানন পর্বত জুড়ে বিস্তৃত ছিলো। এই বনের কাঠ আহরণ করেছে ফিনিশীয়, ইসরাইলী , মিশরীয়, আশারীয়, ব্যবলনীয়, পারস, রোমান এবং তুর্কি জনগোষ্ঠী। 
পাহাড়ের লেবানন একবার ছিল ছায়াময় দ্বারা পুরু সিডার বন এবং গাছ প্রতীক, হয় দেশের. শতাব্দী পর ক্রমাগত বন উজাড়, ব্যাপ্তি এই অরণ্য হয়েছে লক্ষণীয়ভাবে কমে যাবে.
লেবানন পাহাড় একসময় ছিলো ঘন সিডারের বনে ছায়াঘেরা। সিডার গাছ দেশটির প্রতীক। শতাব্দী ব্যাপী ক্রমাগতভাবে বন উজাড় চলতে থাকলে এই অরণ্য বিলীন হয়ে যাবে।
বলা হয়ে থাকে একদা দক্ষিণ মেসোপটেমিয়ার কাছে সিডার ঘেরা সুন্দর এই ঐশ্বরিক অরণ্যে আধা ঈশ্বর এবং মানুষের মধ্যে যুদ্ধ সংঘটিত হয়। একসময় এই বন সুমেরীয় ঈশ্বর এনিল কর্তৃক সুরক্ষিত ছিলো। ৪৭০০ বছর আগে মানুষ প্রবেশের পূর্বে গাছগাছালি তে পূর্ণ অরণ্য ছিলো দুর্ভেদ্য। বনের রক্ষাকর্তা অর্ধঈশ্বরদের হারিয়ে বিজয় ছিনিয়ে নেয়। গল্পটিতে বলা হয়েছে গিলগামেশ সিডার কাঠ ব্যবহার করে তার নিজের শহর নির্মাণ করেন।
শতাব্দীর পর শতাব্দী ধরে ফিনিশিয়, মিশরীয়, আশারীয়, ব্যবিলনীয়, পারসি, রোমান, ইজরায়েলি এবং তুর্কীরা জঙ্গল থেকে কাঠ আহরণ করতে থাকে। ফিনিশিয়গণ তাদের বাণিজ্যতরী নির্মাণে সিডার কাঠ ব্যবহার করতো। জাহাজের জন্য তাদের কাঠের প্রয়োজন ছিলো এবং সিডার কাঠ তাদেরকে প্রথম সামুদ্রিক ব্যবসায়ী জাতি হিসেবে পৃথিবীর কাছে পরিচিত । মিশরীয়গণ সিডার রজন ব্যবহার করত মমিকরণের কাজে। বাইবেল অনুসারে সলোমন জেরুজালেমে মন্দির নির্মাণ করতে সিডার কাঠ আহরণ করেন। সম্রাট হাড্রিয়ান এই বনকে রাজকীয় অঞ্চল হিসেবে দাবী করে এখান থেকে কাঠ আহরণ সাময়িক সময়ের জন্য স্থগিত করেন।
১৯৯৮ সালে ইউনেস্কো ঈশ্বরের সিডার এলাকাটিকে বিশ্ব ঐতিহ্যবাহী স্থান হিসেবে ঘোষণা করে।
বনটি সুরক্ষিত। অনুমোদিত গাইড সাথে নিয়ে বন ভ্রমণ করা সম্ভব। প্রাথমিক পর্যায়ে ভূমি থেকে ডেট্রিটাস পরিষ্কার করা হয়। অসুস্থ গাছের পরিচর্যা করা হয় এবং মাটিতে সার দেওয়া হয়। ১৯৮৫ সালে 'সিডার গাছের বন্ধু কমিটি' বনায়ন শুরু করে। কয়েক দশক পরে এই উদ্যোগের ফলাফল পাওয়া যাবে কারণ সিডার গাছের বৃদ্ধি খুবই ধীর।
শীতকালে বরফের চাঁদরে ঢাকা সিডার বনে নান্দনিক সৌন্দর্য দেখা যায়।
হানি শাফ্‌ট

ইয়নেচা ইয়োহানা শাফ্‌ট (ওলন্দাজ ভাষায় Jannetje Johanna Schaft) (১৬ই সেপ্টেম্বর ১৯২০ – ১৭ই এপ্রিল ১৯৪৫) ওলন্দাজ সাম্যবাদী বিপ্লবী ও গেরিলা যোদ্ধা। দ্বিতীয় বিশ্বযুদ্ধকালীন সাম্যবাদী বিপ্লবীদের প্রতিরোধী লড়াইয়ে তিনি মৃত্যুবরণ করেন। তিনি "লাল চুলের মেয়ে" (ওলন্দাজ ভাষায় "Het meisje met het rode haar") হিসেবে সহযোদ্ধাদের কাছে পরিচিত ছিলেন। প্রতিরোধ আন্দোলনে তার গোপন ডাকনাম ছিল ""হানি"" (Hannie).
উত্তর হল্যান্ডের হারলেমে জন্ম গ্রহণ করেন তিনি। পিতা সোসাল ডেমোক্রেটিক ওয়ার্কার্স পার্টির সাথে যুক্ত ছিলেন। অল্পবয়েসেই রাজনীতি ও সামাজিক আন্দোলনের প্রতি গভীর আকর্ষণ ছিল তার। সমাজবিদ্যা ইত্যাদির প্রতি আগ্রহ তাকে আইন এবং মানবাধিকার নিয়ে পড়াশোনার দিকে নিয়ে যায়। ভ্যাম আমস্টারডাম বিশ্ববিদ্যালয়ে পরার সময় সোনজা ফ্রানক ও ফিলিন পোলক নামে দুই ইহুদি ছাত্রের সাথে বন্ধুত্ব হয়। তখন থেকে বিশ্বে ইহুদিদের ওপর ঘটে চলা অন্যায়ের বিরুদ্ধে সোচ্চার হন। ১৯৪৩ সালে জার্মান বাহিনী নেদারল্যান্ডস দখল করলে বিশ্ববিদ্যালয়ের ছাত্রদের জার্মানির সাথে মিত্রতা শর্তে সই করার হুকুম হয়। শেফট তা দৃঢ়ভাবে প্রত্যাখ্যান করেছিলেন। এর ফলে তাকে বিশ্ববিদ্যালয় ত্যাগ করতে হয়।
প্রথমে ছোটখাটো কাজ দিয়ে নাৎসি পার্টি বিরোধী প্রতিরোধ যুদ্ধে সহায়কের কাজ করতেন শ্যাফট। বিশ্ববিদ্যালয় ছেড়ে নেদারল্যান্ড কমিউনিস্ট পার্টির সহায়ক সংগঠন কাউন্সিল অফ রেসিস্ট্যান্সে (ওলন্দাজ ভাষায় "রাড ভান ভেরজেট") যোগ দেন। বাহক হিসেবে কাজের বদলে সশস্ত্র সংগ্রামে সক্রিয় অংশগ্রহণ করার প্রবল ইচ্ছা ছিল তার। জার্মান ভাষা সুন্দরভাবে বলতে পারার জন্যে জার্মান সেনাদের কাছে পৌছে যাওয়া তার পক্ষে সহজ ছিল। জার্মান ও ডাচ-নাজীদের ওপর একাধিক আক্রমণ পরিচালনায় অংশ নিয়েছিলেন তিনি। তবে সমস্ত কর্মসূচীই যে প্রশ্নাতীত ভাবে মেনে নিতেন তা নয়। একবার নাজী সেনাদের শিশুসন্তানদের অপহরণ করার পরিকল্পনা হলে তিনি অসম্মত হন কারণ তার কাছে এই কাজ নাজীদেরই সমতুল বলে মনে হয়। শত্রুপক্ষের কাছে তিনি "লাল চুলের মেয়ে" হিসেবে পরিচিত হন। নাজীদের সন্ধানতালিকায় উপরের সারিতে ছিলেন এই কমিউনিস্ট যোদ্ধা। তার এক সহযোগী একটি হত্যাচক্রান্তে অংশ নিয়ে আহত হয়ে ডাচ-নাজী সেবিকাকে শাফটের আসল পরিচয় ভুলক্রমে বলে দেয়। নাজীরা শাফটের পিতামাতাকে গ্রেপ্তার করে ভোগৎ কনসেন্ট্রেশন ক্যাম্প এ পাঠায়। এই ঘটনার পরে কিছুটা হতোদ্যম শাফট প্রতিরোধী বাহিনীর সাথে সাময়িকভাবে দুরত্ব তৈরী করেন। পরে যদিও তিনি একাধিকবার বিপ্লবী সন্ত্রাসবাদী কার্যকলাপ, অস্ত্র পাচার, নিষিদ্ধ পত্রিপত্রিকা বিলি ইত্যাদি কর্মসূচীতে ফিরে আসেন। নিজেকে লুকিয়ে ফেলতে চুলের রঙ কালো করে ফেলেছিলেন তিনি।
২১ মার্চ, ১৯৪৫ খৃষ্টাব্দে হার্লেম শহরের সেনা নাকাবন্দীতে তিনি ধরা পড়েন নিষিদ্ধ কমিউনিস্ট পত্রিকা বিলির অপরাধে। তাকে জেরা এবং অত্যাচার করে পুলিশ জানতে পারে তিনিই 'লাল চুলের মেয়ে' হানি শাফট। ১৭ এপ্রিল তাকে গুলি করে হত্যা করা হয়। দুইজন নাজী তাকে গুলি করে। প্রচলিত আছে যে প্রথম জনের গুলিতে তিনি আহত হন এবং বলেন "তোমার চাইতেও ভাল গুলি চালাতে পারি আমি"। এরপর দ্বিতীয় ব্যক্তির গুলিতে তিনি মারা যান।
দ্বিতীয় বিশ্বযুদ্ধের পরে ৪২২ জন বিপ্লবীর নাম প্রতিরোধী কমিউনিস্ট বাহিনীর মধ্যে চিহ্নিত করা যায়। এদের মধ্যে শাফটই ছিলেন একমাত্র মহিলা। তার মৃত্যুর পর রানী হুইলহেলমিনা তাকে 'প্রতিরোধের প্রতীক' নামে সম্মানিত করেন। কমিউনিজমের পতনের পর সেদেশে তার স্মরণ নিষিদ্ধ হয়। পরে ডাচ রাজপরিবারের প্রত্যক্ষ তত্বাবধান ও উপস্থিতিতে তার কবর সসম্মানে পুনস্থাপিত করা হয়। শাফটের জন্মস্থান হার্লেমের কেনাউ পার্কে রাজকন্যা জুলিয়ানা তার ব্রোঞ্জ মুর্তির উদ্বোধন করেন। হল্যান্ডে একাধিক বিদ্যালয় ও রাস্তার নামকরন করা হয়েছে তার নামে।
আলু চাট

আলু চাট (, , ) হল একটি উত্তর ভারত, বাংলাদেশ এবং পাকিস্তানের কিছু অংশে তৈরি একটি রাস্তার খাবারের পদের নাম। আলুকে তেলে ভেজে মশলা এবং চাটনি সহযোগে এটি প্রস্তুত করা হয়।
এটি জলখাবার হিসাবে, সাইড ডিস অথবা হাল্কা ভোজন হিসাবে খাওয়া হয়। এটি চৌকাকৃতির সেদ্ধ এবং ভাজা আলু দিয়ে তৈরি এবং চাট মশলা দিয়ে পরিবেশিত হয়। এই খাবারটির আঞ্চলিক বহুবিধ বৈচিত্রতা রয়েছে। হিন্দিতে "আলু" শব্দের অর্থ আলু ও "চাট" শব্দটি হিন্দি শব্দ " চাটনা" থেকে এসেছে যার মানে উপভোগ করে আস্বাদন করা।. অতএব আলু চাট মানে একটি মসলাদার আলুর জলখাবার।
রেজ পার্কস

রেজিনাল্ড টমাস ডেভিড রেজ পার্কস (; জন্ম: ৪ অক্টোবর, ১৯১১ - মৃত্যু: ২২ নভেম্বর, ১৯৭৭) হেয়ারফোর্ড এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। এছাড়াও, ঘরোয়া প্রথম-শ্রেণীর ইংরেজ কাউন্টি ক্রিকেটে ওরচেস্টারশায়ারের প্রতিনিধিত্ব করেন রেজ পার্কস। দলে তিনি মূলতঃ ডানহাতি ফাস্ট-মিডিয়াম বোলিং করতেন তিনি। পাশাপাশি বামহাতে নিচেরসারিতে ব্যাটিং করতেন।
১৯০২ সালে তার বাবা টমাস পার্কস এমসিসি’র পক্ষে একটি প্রথম-শ্রেণীর খেলায় অংশ নিয়েছিলেন।
১৯২৮ সালের শুরুতে ওরচেস্টারশায়ারের মাঠকর্মী হিসেবে প্রথম যোগ দেন। ১৮ বছর বয়সে ১৯৩০ সালে তিনি তার প্রথম মৌসুমে প্রতিশ্রুতিশীল ক্রিকেটার হিসেবে নিজেকে তুলে ধরেন। উইকেটপ্রতি ২৩ রান খরচায় ৫৯ উইকেট পান। তন্মধ্যে, বৃষ্টিকবলিত উইকেটে লিচেস্টারশায়ারের বিপক্ষে ৭/২০ বোলিং পরিসংখ্যান দাঁড় করান।
১৯৩০-এর দশকের মাঝামাঝি সময় থেকে ১৯৫০-এর দশকের মাঝামাঝি সময়কাল পর্যন্ত দীর্ঘকাল ওরচেস্টারশায়ারের পক্ষে খেলেন। এ সময় তিনি দলের প্রধান বোলিংস্তম্ভ হিসেবে নিজেকে তুলে ধরেন। নিচেরসারিতে ব্যাটিংয়ে নেমে প্রায়শঃই বিশ বা ততোধিক সময়ে নিয়মিতভাবে ত্রিশের অধিক রান তোলায় সক্ষমতা দেখিয়েছেন। তিনবার ধারাবাহিকভাবে তিন বলে তিন ছক্কা হাঁকান। ১৯৩৫ সালে ২২ রানের কম দিয়ে ১১৯ নেন। পরের তিন বছর পার্কস নিজের ক্রীড়াদক্ষতা বজায় রাখেন। ১৯৩৭ সালে ওরচেস্টারে এসেক্সের বিপক্ষে খেলায় নিজস্ব সেরা ১৫/১০৬ পান। ১৯৩৮ সালে ট্রেন্ট ব্রিজে অনুষ্ঠিত প্রথম-শ্রেণীর ক্রিকেটে মাত্র ত্রিশ মিনিটে নিজস্ব সর্বোচ্চ ৭৫ রান তুলেন। তাস্বত্ত্বেও প্রথম-শ্রেণীর খেলোয়াড়ী জীবনে সর্বাধিক ১৫৬বার শূন্য রান তুলে বিশ্বরেকর্ড গড়েছেন পার্কস। ১৯৩৯ সালে সেরা মৌসুম অতিবাহিত করেন। ২০ রানেরও কম দিয়ে ১৫৯ উইকেট নেন। তন্মধ্যে কাউন্টি চ্যাম্পিয়নশীপে তেরোবার পাঁচ বা ততোধিক উইকেট পেয়েছিলেন তিনি।
বিশ্বযুদ্ধের পর ১৯৪৬ সালে ক্রিকেট আবারও চালু হলে পার্কসের বয়স ৩৪-এ দাঁড়ায়। কিন্তু, তিনি নিজেকে পূর্বাবস্থায় নিয়ে আসতে না পারলেও খেলোয়াড়ী জীবনের বাদ-বাকী সময়ে ঠিকই ধারাবাহিকতা বজায় রাখতে সক্ষম হয়েছিলেন। তার ফাস্ট-মিডিয়াম বোলিং ওরচেস্টারশায়ারকে কাউন্টি চ্যাম্পিয়নশীপের উত্থানে সহায়তা করেছিল। ১৯৪৯ সালে দলটি তৃতীয় ও ১৯৫১ সালে চতুর্থ স্থান দখল করে।
১৯৫৫ সালে সর্বশেষ মৌসুম পার করেন পার্কস। ঐ মৌসুমে তিনি ওরচেস্টারশায়ারের প্রথম পেশাদার অধিনায়ক মনোনীত হন। শেষ খেলায় হ্যাম্পশায়ারের বিপক্ষে ৭৯ রানে ৫ উইকেট পান। এরফলে তিনি ধারাবাহিকভাবে ষোলবার ১০০ উইকেটের সন্ধান পান। তার তুলনায় কেবলমাত্র ডেরেক শ্যাকলটন ও টিচ ফ্রিম্যান এগিয়ে রয়েছেন।
২৭ বছর বয়সে ১৯৩৯ সালে দুইটি টেস্টে অংশগ্রহণ করেন তিনি। শুরুতে তাকে দলে নেয়া হয়নি মূলতঃ দুই খ্যাতনামা অল-রাউন্ডার ওয়ালি হ্যামন্ড ও বিল এডরিচ এবং সিম বোলার কেন ফার্নেসের অংশগ্রহণের কারণে। ১৯৩৮-৩৯ মৌসুমে দক্ষিণ আফ্রিকা সফরের জন্য মনোনীত হন। খ্যাতনামা অসীম সময়ের ডারবান টেস্টের প্রথম ইনিংসে দক্ষিণ আফ্রিকার ৫৩০ রানের মধ্যে ৪১ ওভার বোলিং করে ৫/১০০ পান যা সিরিজের শেষ টেস্ট ছিল। আগস্টে ওয়েস্ট ইন্ডিজের বিপক্ষে সিরিজের তৃতীয় ও চূড়ান্ত টেস্টে তাকে দলে নেয়া হয়। ওয়েস্ট ইন্ডিজের ৪৯৮ রানের মধ্যে তিনি ৫/১৫৬ পান। ঐ খেলায় তার বলে ১১ ক্যাচ খসে যায়। ড্র হওয়া ঐ টেস্টে খেললেও যুদ্ধের কারণে আর খেলতে পারেননি।
চ্যাম্প

চ্যাম্প ২০১৭ সালে মুক্তিপ্রাপ্ত একটি বাংলা চলচ্চিত্র, এটি হল একটি নির্মানাধীন খেলাধুলা ও ড্রামাটিক চলচ্চিত্র।এই চলচ্চিত্রটি পরিচালনা করছেন রাজ চক্রবর্তী। প্রযোজনা করছেন অভিনেতা দেব। এই চলচ্চিত্রে দেবের বিপরীতে অভিনয় করছেন রুক্মিণী মৈত্র এবং চিরঞ্জিত চক্রবর্তী , প্রিয়াঙ্কা সরকার, কৌশিক গঙ্গোপাধ্যায়, লাবণী সরকার এই চলচ্চিত্রে মুখ্য ভূমিকায় রয়েছেন। চলচ্চিত্রটি ক্রীড়া সংক্রান্ত হওয়ায় রাজ্য সরকার এই চলচ্চিত্রটিকে করমুক্ত করেছে। চলচ্চিত্রটি ২০১৭ সালের ২৩ জুন পশ্চিমবঙ্গের ১৪০ টি প্রেক্ষাগৃহে মুক্তি পায়। ৩০ জুন ও ২১ জুলাই যথাক্রমে সারা ভারত ও বাংলাদেশে মুক্তি পায়।
গোটা সিনেমার কোলাজ দিয়েই শুরু হয় ছোট্ট শিবাজির উত্থান কাহিনী। পুরুলিয়ার কোন এক প্রত্যন্ত গ্রামের অভাব অনটনে মানুষ হওয়া ছোট্ট শিবাজি ডাস্টবিন থেকে খাবার খুঁজতে গিয়ে কুড়িয়ে পায় বক্সিং গ্লাভস আর দেখতে পায় বাড়ির পাশে মুদির দোকানের সাদা-কালো টিভিতে গুরুদেব মুহাম্মদ আলির বক্সিং! ব্যস ছোট্ট শিবাজির মাথায় ঢুকে যায় বড় হয়ে কি হতে চলছে, সেই সাধনাতে মগ্ন ছোট্ট শিবাজি ডুব দেয় গ্রামের পুকুরে আর জাম্প কাটে বেরিয়ে আসে শিবাজি (দেব), সাদর অভ্যর্থনা পায় হলের হাততালি আর সিটি দিয়ে! এরপরই শিবাজি পায় তার শিক্ষাগুরু বুড়োদা (চিরঞ্জিৎ) কে, যার হাত ধরে সে প্রথমবার আসে কলকাতায় আর সঙ্গে পায় একজন অন্ধভক্ত বুড়োদা’র বোন  সাথী (প্রিয়াঙ্কা সরকার) কে, যে নিজের সোনার হার বিক্রি করে কিনে নিয়ে আসে বক্সিং গ্লাভস শিবাজির জন্য! এরপর নানা ঘাত-প্রতিঘাতে এগিয়ে যায় শিবাজির ওয়ার্ল্ড চ্যাম্পিয়ান হওয়ার গল্প। গল্পের প্রত্যেক মোড়ে মেলে বেশ কয়েকটি চরিত্র, তাদের মধ্যে কমলেশ্বর মুখার্জি, পদ্মনাভ দাসগুপ্ত বেশ নজর কেড়েছেন। আর সবথেকে গুরুত্বপূর্ণ একটা কথা এই সিনেমা মনে করায় যে, প্রত্যেক সফল পুরুষের পেছনে থাকেন একজন নারী! এই আপ্তবাক্য এখানে ভীষণ স্পষ্ট, শিবাজি’র জীবনেও দুজন নারী কখনো হাঁসিয়েছেন আবার কখনো কাঁদিয়েছেন, একজন শিবাজির মা (লাবণী সরকার) ও স্ত্রী জয়া (রুক্মিণী)।
এই চলচ্চিত্রের সংগীত পরিচালনা করেছেন জীৎ গাঙ্গুলী ও রাফতার সিং । গান লিখেছেন ।